OpenLLM-France/wikimedia huggingface dataset:
# Esfenacodonts

Els esfenacodonts (Sphenacodontia) són un clade de sinàpsids que aparegueren al Carbonífer superior. Entre altres trets anatòmics, es caracteritzen per tenir la dent canina superior engrandida i suportada per una estructura de reforç a la superfície interna del maxil·lar superior, la presència de menys de quatre dents premaxil·lars i el poc desenvolupament de les crestes dels músculs adductors de la banda ventral del fèmur.

## Referències

* ↑ Holland, 2017, p. 11.
* ↑ Entrada «Sphenacodontia» de la Paleobiology Database (en anglès). [Consulta: 20 desembre 2022].
* ↑ Kemp, 2005, p. 24 i 25.

## Bibliografia

* Holland, L. Z. «Invertebrate Origins of Vertebrate Nervous Systems». A: Striedter, G. F. Evolution of Nervous Systems (en anglès). Volum 1. 2a edició, 2017, p. 3-24. ISBN 978-0-12-804042-3.
* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
# Gabriel Bibron

Gabriel Bibron (1806 - 1848) va ser un zoòleg francès. Va classificar diverses espècies de rèptils amb André Marie Constant Duméril.
Va ser empleat del Museu d'Història Natural de Paris, donada la seva bona formació, fou l'encarregat de realitzar les col·leccions de Vertebrats d'Itàlia i de Sicília. Va col·laborar notablement en el tractat Erpétologie générale (1834-1854) d'André Marie Constant Duméril. Duméril es consagrà principalment a la construcció dels gèneres, mentre Bibron ho feu en la creació de les espècies. Es relacionà amb col·legues estrangers com Thomas Bell i John Edward Gray. Va contraure la tuberculosi, abandonà el seu càrrec el 1845 i es retirà a Saint-Alban, on hi morí als 42 anys.
L'abreviatura Bibron s'utilitza per indicar a Gabriel Bibron com a autoritat en la descripció i taxonomia en zoologia.

## Algunes publicacions

* Traité élémentaire d'histoire naturelle, (4. Aufl., Paris 1830
* Ichthyologie analytique (1856)
* Erpétologie analytique (1860, 2 Bde., die erste systematische Beschreibung aller bekannten Reptilien)

## Referències

* ↑ «Expeditions & Surveys» (en francès). Sea Around Us. Arxivat de l'original el 2013-12-02. [Consulta: 7 maig 2023].
* ↑ Schmidt, Karl Patterson; Davis, Delbert Dwight. Field Book of Snakes of the United States and Canada (en anglès). G.P. Putnam's Sons, 1941, p. 12. ISBN 978-0-399-10295-0.
* ↑ Beolens, Bo. The eponym dictionary of reptiles (en anglès). Baltimore: Johns Hopkins University Press, 2011, p. 25. ISBN 978-1-4214-0227-7.
# Pauline van der Wildt

Pauline van der Wildt (Schiedam, 29 de gener de 1944) és una nedadora neerlandesa, ja retirada, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio on, fent equip amb Toos Beumer, Winnie van Weerdenburg i Erica Terpstra va guanyar la medalla de bronze en la prova dels 4x100 metres lliures del programa de natació.

## Referències

* ↑ Pauline van der Wildt a Sports Reference (arxivat)
* ↑ «Olympedia – Pauline van der Wildt». [Consulta: 23 maig 2021].
# Chinadorai Deshmutu

Chinadorai Deshmutu (anglès: Chinnadorai Desamuthu) (Bangalore, 26 d'octubre de 1932 - Abans de 2017) va ser un jugador d'hoquei sobre herba indi que va competir durant la dècada de 1950.
El 1952 va prendre part en els Jocs Olímpics de Hèlsinki, on guanyà la medalla d'or en la competició d'hoquei sobre herba.

## Referències

* ↑ «Chinadorai Deshmutu Olympic Results». sports-reference.com. Arxivat de l'original el 14 de desembre 2012. [Consulta: 28 maig 2019].
# Protosiren

Protosiren és un gènere extint de mamífers sirenis de la família dels protosirènids que visqueren a l'oceà de Tetis durant l'Eocè, fa entre 37,7 i 47,8 milions d'anys. Se n'han trobat restes fòssils a Alemanya, Egipte, els Estats Units, França, Hongria, l'Índia i el Pakistan. A diferència dels sirenis d'avui en dia, encara conservava les potes posteriors. Els estudis del seu crani mitjançant tomografia axial computada han revelat que tenia el sentit del tacte ben desenvolupat i els sentits de la vista i l'olfacte un xic atrofiats, en consonància amb la transició a la vida en un medi aquàtic. El nom genèric Protosiren significa ‘primera sirena’ o, menys literalment, ‘primer sireni’.

## Referències

* 1 2 Entrada «Protosiren» de la Paleobiology Database (en anglès). [Consulta: 19 octubre 2024].
* ↑ Carlton, 2019, «Protosirenidae».
* ↑ Berta, 2017, p. 34.

## Bibliografia

* Berta, A. The Rise of Marine Mammals (en anglès). Johns Hopkins University Press, 2017. ISBN 9781421423265.
* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
# Cerdodon tenuidens

Cerdodon tenuidens és una espècie extinta de sinàpsid del clade dels gorgonops que visqué al sud d'Àfrica durant el Guadalupià (Permià mitjà). Se n'han trobat restes fòssils a la província sud-africana del Cap Occidental. Des de la seva descripció pel paleontòleg sud-africà Robert Broom el 1915, ha estat classificat alternativament com a terocèfal, teriodont indeterminat o gorgonop. Hi ha un diastema força important entre les dents canines i les postcanines.

## Referències

* 1 2 Entrada «Cerdodon tenuidens» de la Paleobiology Database (en anglès). [Consulta: 20 desembre 2022].
* ↑ Kammerer, 2014, p. 179.

## Bibliografia

* Kammerer, C. «A Redescription of Eriphostoma microdon Broom, 1911 (Therapsida, Gorgonopsia) from the Tapinocephalus Assemblage Zone of South Africa and a Review of Middle Permian Gorgonopsians». A: Kammerer, C.; Angielczyk, K. D.; Fröbisch, J. Early Evolutionary History of the Synapsida. Vertebrate Paleobiology and Paleoanthropology (en anglès). Springer, 2014, p. 171-184. DOI 10.1007/978-94-007-6841-3_11. ISBN 978-94-007-6841-3.
# Pavel Schenk

Pavel Schenk (Borotín, 27 de juny de 1941) és un exjugador de voleibol txec que va competir sota bandera txecoslovaca durant les dècades de 1960 i 1970.
El 1964 va prendre part en els Jocs Olímpics de Tòquio, on guanyà la medalla de plata en la competició de voleibol. Quatre anys més tard, als Jocs de Ciutat de Mèxic, guanyà la medalla de bronze en la mateixa competició. La tercera i darrera participació en uns Jocs fou el 1972, a Múnic, on fou sisè en la competició de voleibol. En el seu palmarès també destaquen una medalla d'or (1966) i una de plata (1962) al Campionat del Món de voleibol, i dues de plata (1967 i 1971) al Campionat d'Europa. Posteriorment va exercir d'entrenador en diversos equips txecs i eslovacs.

## Referències

* ↑ «Pavel Schenk Olympic Results». sports-reference.com. Arxivat de l'original el 15 de novembre 2010. [Consulta: 16 setembre 2019].
* ↑ «Schenk Pavel». cvf.cz. [Consulta: 16 setembre 2019].
# Castell de Juvigny

El castell de Juvigny, situat a Juvigny, al departament de Marne a la regió francesa de Xampanya-Ardenes, és un monument històric inscrit, obra de l'arquitecte Rémois Nicolas Petit (1702-1705), que fou adquirit sota l'Imperi per Alexandre Godart de Blacy. Està ubicat entre un llac de 5 ha i un magnífic parc de 18 ha dissenyat pel famós jardiner reial André Le Nôtre.

## Història

L'actual castell de Juvigny, situat prop del llac dels Grands Prés, va ser construït sota la direcció de l'arquitecte reims Nicolas Petit entre 1702 i 1705 segons els plans de Robert de Cotte. El castell limita amb un parc boscós de 18 hectàrees. Aquest parc d'estil francès va ser modificat i es va convertir en un parc d'estil anglès. El castell està envoltat per un fossat ple d'aigua. El parc sol estar obert al públic en les Jornades del Patrimoni. El castell també acull habitacions d'hostes.
Les façanes i cobertes del castell, els fossats i el pont d'accés al pati estan catalogats com a monuments històrics per ordre del 26 d'agost de 1988. La lleteria, el parc, la tarongera, l'horta i el seu mur de tancament, una fàbrica de branques al jardí, el carreró que porta a l'entrada del castell i el pont del parc són objecte d'inscripció per decret de 31 de maig de 2010.

## Referències

* ↑ parc, a la base de dades Mérimée, del Ministeri de Cultura francès.
* 1 2 château, a la base de dades Mérimée, del Ministeri de Cultura francès.
# Felicitas Rauch

Felicitas Rauch (Hann. Münden, 30 d'abril de 1996) és una futbolista alemanya que juga al VfL Wolfsburg.
Internacional per Alemanya, participà a l'Eurocopa 2022, on el seu equip arribà a la final. Aquell mateix any va renovar el seu contracte amb el Wolfsburg fins 2025.

## Referències

* ↑ «Spielerinnenporträt: Felicitas Rauch» (en alemany). ffc-turbine.de. 1. FFC Turbine Potsdam. [Consulta: 16 març 2015].
* ↑ «Germany beat Spain to advance into quarter-finals» (en anglès). BBC Sport.
* ↑ «OFICIAL: Wolfsburg Femenino, renueva Felicitas Rauch - TODOmercadoWEB.es» (en castellà). [Consulta: 28 juliol 2022].

## Enllaços externs

* Felicitas Rauch a DFB (anglès) (també disponible en alemany)
* Felicitas Rauch Fitxa i estadístiques a la FIFA
* Felicitas Rauch – Fitxa i estadístiques a la UEFA
* Felicitas Rauch, Fitxa a Soccerway
# Christian Pire

Christian Pire (Tunis, 1 de setembre de 1930 - 7è districte de París, 13 de juny de 2000) fou un saltador francès que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on fou catorzè en la prova del trampolí de 3 metres del programa de salts. Quatre anys més tard, als Jocs de Roma, fou divuitè en la mateixa prova.
En el seu palmarès destaca una medalla de bronze en el salt de trampolí de 3 metres al Campionat d'Europa de natació de 1954 i onze campionats nacionals.

## Referències

* ↑ Christian Pire a Sports Reference (arxivat)
* ↑ «European Swimming Championships (Men)». [Consulta: 28 juliol 2020].
* ↑ «Pire Christian - Natation - Stars». [Consulta: 20 agost 2020].
# Anomocephalus africanus

Anomocephalus africanus és una espècie de sinàpsid extint de l'ordre dels anomodonts que visqué en allò que avui en dia és el sud d'Àfrica durant el Permià mitjà, fa entre 264,3 i 266,9 milions d'anys. Se n'han trobat restes fòssils a la província sud-africana del Cap Septentrional. Es tracta de l'única espècie del gènere Anomocephalus. Fou l'anomodont més basal conegut fins al descobriment de Biseridens. Era un animal herbívor i relativament gros, amb un crani de 20 cm de llargada. El nom genèric Anomocephalus significa ‘cap sense llei’, mentre que el nom específic africanus significa ‘africà’ en llatí.

## Referències

* 1 2 Entrada «Anomocephalus africanus» de la Paleobiology Database (en anglès). [Consulta: 21 octubre 2024].
* ↑ Chinsamy-Turan, 2012, «The Origin and Radiation of Therapsids» (T. S. Kemp).
* ↑ Chinsamy-Turan, 2012, «Therapsid biodiversity patterns and paleoenvironments of the Karoo Basin, South Africa» (M. H. S. Smith, B. S. Rubidge i M. van der Walt).
* ↑ Kemp, 2005, p. 40.
* ↑ «Genus: Anomocephalus MODESTO, RUBIDGE & WELMAN, 1999» (en anglès). [Consulta: 21 octubre 2024].

## Bibliografia

* Chinsamy-Turan, A. Forerunners of Mammals: Radiation • Histology • Biology (en anglès). Indiana University Press, 2012. ISBN 9780253005335.
* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
# Venyukovia prima

Venyukovia prima és una espècie de sinàpsid extint de la família dels veniukòvids que visqué durant el Permià mitjà en allò que avui en dia és Rússia. Es tracta de l'única espècie del gènere Venyukovia. Era un animal herbívor dotat de dents primitives. El seu nom genèric fou elegit en honor del geòleg i paleontòleg rus Pàvel Veniukov, que fou qui en descobrí les restes fòssils.
Registre fòssil :
| Localitat | País | Antiguitat | Espècie/s |
| Mines de Kargalinski | Rússia | Permià mitjà | Venyukovia prima |

## Referències

* 1 2 3 Entrada «Venyukovia prima» de la Paleobiology Database (en anglès). [Consulta: 20 desembre 2022].
* ↑ «Venyukovia» (en anglès). Encyclopædia Britannica, 11 agost 2008. [Consulta: 21 desembre 2021].
# Per-Ove Trollsås

Per-Ove Trollsås (Vaplan, 18 de gener de 1933 - municipi de Järfälla, 5 de novembre de 2000) va ser un atleta suec, especialista en els 400 metres tanques, que va competir durant la dècada de 1950.
En el seu palmarès destaca una medalla de plata en els 400 metres tanques al Campionat d'Europa d'atletisme de 1958. També guanyà set campionats nacionals, dos en els 4x100 metres (1952-53), quatre en els 400 metres tanques (1957 a 1960) i un en els 4x400 metres (1958). Després de retirar-se de les competicions, va exercir de vicepresident de la Stora Grabbars Association durant molts anys.
El 1960 va prendre part en els Jocs Olímpics de Roma, on disputà dues proves del programa d'atletisme. En ambdues quedà eliminat en sèries.

## Millors marques

* 400 metres. 47.6" (1958)
* 400 metres tanques. 51.0" (1958)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Stora Grabbar». [Consulta: 2 febrer 2021].
* 1 2 Per-Ove Trollsås a Sports Reference (arxivat)
* ↑ «Track and Field Statistics». [Consulta: 2 febrer 2021].
# Castell de la Lande

El Castell de la Lande és a la comuna de Rocles, en el departament d'Alier, a la regió d'Alvèrnia de França. És a uns 5 km al nord-est de la ciutat, a prop de Virlogeux i no lluny dels límits amb la comuna francesa de Tronget. Fou classificat com a Monument històric de França des del 3 de desembre de l'any 2001.

## Història

El castell data del segle XV, amb construcció posterior al segle XVII. Durant l'edat mitjana i fins al segle xvi el castell pertanyia a la família de La Souche. Jeanne (o Ana) de La Souche el va aportar, per matrimoni el 1538, a Jacques d'Aubigny. A mitjans del segle xvii, el castell pertanyia a la família de Dreuille, que també tenia entre les seves possessions el castell de Franchesse dins el mateix terme de Rocles. Al segle xviii va passar per matrimoni a la família de Lichy, situació que va romandre durant més de dos segles.

## Arquitectura

El castell, situat en un parc, es trobava envoltat per un fossat, ara sec. El seu element principal és una gran torre quadrada, coberta amb una teulada de pissarra, que data del segle xiii. A la part superior de la torre, que té quatre nivells, just a sota del sostre, es troben uns cadafals de la fusta assentats sobre mènsules de pedra i dotats de matacans que permeten defensar els peus la torre. Una torre circular, a un nivell més alt que els cadafals, i amb sostre cònic, es troba a la façana nord, mentre que a la façana oposada hi ha una torre quadrada, també coronada amb cadafals. Al segle xix, família Lichy aleshores propietària, hi va construir un pavelló de dos nivells al costat est de la masmorra, i una capella neogòtica a la part més septentrional.

## Referències

* 1 2 3 Ministry of Culture: Château de la Lande. Consultat el 31 maig 2020.
* ↑ Referència n. PA00093257, a la base de dades Mérimée, del Ministeri de Cultura francès.
# Christine Herbst

Christine Herbst (Dresden, 19 de juliol de 1957), de casada Paulick, és una nedadora alemanya, especialista en esquena, ja retirada, que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics d'Estiu de Múnic on va disputar tres proves del programa de natació. Fent equip amb Renate Vogel, Roswitha Beier i Kornelia Ender guanyà la medalla de plata en els 4x100 metres estils, mentre en els 100 i 200 metres esquena fou setena i cinquena respectivament.
En el seu palmarès destaquen dos campionats nacionals de la RDA, els 100 i 200 esquena de 1972.

## Referències

* ↑ Christine Herbst a Sports Reference (arxivat)
* ↑ «Olympedia – Christine Herbst». [Consulta: 20 maig 2021].
* ↑ Kluge, Volker. Das grosse Lexikon der DDR-Sportler : die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Berlín: Schwarzkopf & Schwarzkopf, 2000, p. 152. ISBN 3-89602-348-9.
* ↑ «Schwimmen - Deutsche Meisterschaften - Mannschaft». [Consulta: 20 maig 2021].
# Epipeltephilus

Epipeltephilus és un gènere extint de mamífers cingulats de la família dels peltefílids que visqueren a Sud-amèrica durant el Miocè superior, fa entre 9 i 10 milions d'anys. Se n'han trobat restes fòssils a les províncies argentines de Buenos Aires i San Juan i la regió xilena d'Arica i Parinacota. Presentaven osteodermes mòbils i dents molariformes amb forma de mitja lluna. La seva història evolutiva està associada al clima àrid regnant a Sud-amèrica durant el Miocè superior. L'espècie E. kanti és el peltefílid més recent que es coneix.

## Referències

* 1 2 Entrada «Epipeltephilus» de la Paleobiology Database (en anglès). [Consulta: 28 octubre 2024].
* ↑ Barasoain et al., 2023, p. 9.
* ↑ Barasoain et al., 2023, p. 12.
* ↑ Barasoain et al., 2023, p. 10.
* ↑ Croft, 2016, p. 162.

## Bibliografia

* Barasoain, D.; Croft, D. A.; Zurita, A. E.; Contreras, V. H.; Tomassini, R. L. «The last horned armadillos: phylogeny and decline of Peltephilidae (Xenarthra, Cingulata)» (en anglès). Papers in Palaeontology, 9, 4, 2023, pàg. e1514. DOI: 10.1002/spp2.1514.
* Croft, D. A. Horned Armadillos and Rafting Monkeys: The Fascinating Fossil Mammals of South America (en anglès). Indiana University Press, 2016. ISBN 9780253020949.
# Hiposaure

L'hiposaure (Hipposaurus) és un gènere de sinàpsids extints de la família dels tapinocefàlids que visqueren durant el Permià mitjà en allò que avui en dia és el sud d'Àfrica. Se n'han trobat restes fòssils a la província sud-africana del Cap Occidental. Fou descrit a partir d'un crani associat a un esquelet. Des d'aleshores se n'ha descobert més material postcranial. El nom genèric Hipposaurus significa 'llangardaix cavall' en llatí.

## Referències

* 1 2 Entrada «Hipposaurus» de la Paleobiology Database (en anglès). [Consulta: 20 desembre 2022].
* ↑ Kemp, 2005, p. 106.
* ↑ «Hipposaurus» (en anglès). [Consulta: 29 març 2022].

## Bibliografia

* Kemp, T. S. The Origin and Evolution of Mammals (en anglès). Oxford University Press, 2005. ISBN 9780198507611.
# Petar Šegedin

Petar Šegedin (Orebić, 14 de setembre de 1926 - Dubrovnik, 14 d'octubre de 1994) fou un atleta iugoslau, d'origen croata, especialista en els 3.000 metres obstacles, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on fou sisè en la cursa dels 3.000 metres obstacles del programa d'atletisme. Quatre anys més tard, als Jocs de Hèlsinki, quedà eliminat en sèries de la mateixa cursa.
Va guanyar la medalla de plata en la prova dels 3.000 metres obstacles del Campionat d'Europa d'atletisme de 1950, rere Jindřich Roudný. El 1951 guanyà una altra medalla de plata en els 3.000 metres obstacles dels Jocs del Mediterrani. Es proclamà dues vegades campió dels Balcans (1953 i 1954) i guanyà cinc campionats nacionals dels 3.000 metres obstacles (1947, 1949 i de 1951 a 1953) i dos dels 5.000 metres (1948 i 1950). Va establir el rècord europeu dels 3.000 obstacles i el nacional dels 5.000 metres en diferents ocasions.

## Millors marques

* 5.000 metres. 14' 37.6" (1953)
* 3.000 metres obstacles. 8' 47.8" (1953)

## Referències

* 1 2 Petar Šegedin a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 15 abril 2020].
* ↑ European Championships (Men). GBR Athletics. Consulta 2020-05-08.
* ↑ Gizdić, Jurica. Hrvatski olimpijci i odličnici (PDF) (en croat). Croatian Olympic Committee, 2016, p. 73. ISBN 978-953-7912-05-5 [Consulta: 29 juny 2018]. Arxivat 2021-10-10 a Wayback Machine.
* ↑ «Atletske legende» (en anglès). [Consulta: 19 maig 2020].
* 1 2 Waśko, Janusz (1953-). Athletics national records evolution 1912-2012 : golden century of IAAF records. GreenArt Jacek Kardasz, 2013, p. 54 i 71. ISBN 978-83-62033-30-0.
* ↑ «Track and Field Statistics». [Consulta: 8 maig 2020].
# Gouri

Gouri (també s'esmenta com a Gori, Gory o Goury) és la principal població de la regió del Diafounou. Avui dia és una població d'un centenar d'habitants a la regió de Kayes.
El 12 de maig de 1887 es va signar en aquesta població el Tractat de Goury

## Referències

* Histoire de la conquête du Soudan français (1878-1899)" pel Tinent Gatelet
# Gonzalo Hermida

Gonzalo Hermida (Cadis, 26 de juny de 1995) és un cantautor espanyol.

## Carrera

Gonzalo Hermida es va traslladar a Madrid el 2015 per treballar professionalment com a compositor. Abans del seu debut com a solista va escriure cançons enregistrades per Malú, India Martínez i Antonio José.
Després de signar amb Sony Music Entertainment Spain, l'any 2018 va publicar el seu àlbum debut Natural, que va assolir la posició 73 a les llistes espanyoles. L'any 2021 va estrenar el seu segon disc Ignífugo, amb el va fer la seva primera gira nacional.
El desembre de 2021 es va confirmar entre els catorze participants al Benidorm Fest 2022, esdeveniment que va seleccionar el representant d'Espanya al Festival d'Eurovisió, on va presentar l'inèdit Quién lo diría. Després de classificar-se per a la semifinal, va quedar en l'últim lloc de 8 participants a la final del festival.

## Discografia
### Àlbums d'estudi

* 2018 – Natural
* 2021 – Ignífugo
* 2023 - La ciudad intermitente

### Senzills

* 2019 – Ni una más
* 2019 – Guajira (amb Andrés Dvicio i Kiddo)
* 2020 – Esmeralda
* 2020 – Inocente (amb Funambulista)
* 2020 – La habitación de al lado
* 2021 – Inmunes
* 2021 – 13500 pulsaciones (amb Julia Medina)
* 2021 – Cuatro paredes (amb Escarlata)
* 2021 – Quién lo diría
* 2022 - Que viva la vida
* 2022 - Tus latidos
* 2023 - La ciudad intermitente * 2023 - La Promesa
* 2023 - 2001 (amb David DeMaría)

## Referències

* ↑ Cristina Luís. «Gonzalo Hermida: "Lloré mucho cuando Malú cantó la canción que compuse"». El Mundo, 18-09-2020.
* ↑ «Gonzalo Hermida - Natural». El Portal de Música.
* ↑ Cristóbal Perdigones. «Gonzalo Hermida despedirá el verano en su Puerto Real natal con un concierto gratuito». Diario de Cádiz, 31-08-2021.
* ↑ Jordi Pedra. «Benidorm Fest 2022: Azúcar Moreno and Rigoberta Bandini among the 14 confirmed participants», 10-12-2021.
* ↑ Neil Farren. «Spain: Chanel to Eurovision 2022», 29-01-2022.
# Clément Dupont

Clément Dupont (Argelèrs de Gasòst, 11 d'abril de 1899 - Merinhac, 1 de novembre de 1993) va ser un jugador de rugbi a 15 francès que va competir entre les dècades de 1910 i 1930.
El 1924 va ser seleccionat per jugar amb la selecció de França de rugbi a 15 que va prendre part en els Jocs Olímpics de París, on guanyà la medalla de plata.
Pel que fa a clubs, jugà en nombrosos equips, destacant el FC Lourdais, l'Stade Bordelais o el Racing Club de France. Posteriorment exercí d'entrenador fins a 1960.

## Referències

* 1 2 «Clément Dupont Olympic Results». sports-reference.com. Arxivat de l'original el 2011-08-17. [Consulta: 31 març 2018].
# Club Deportivo Ariznabarra

El Club Deportivo Ariznabarra és un club de futbol basc amb seu a Vitòria-Gasteiz, a la comunitat autònoma del País Basc. Fundat l'any 1972 actualment juga a Tercera Divisió – Grup 4, i celebra els partits a casa al Camp municipal d'Ariznabarra.
L'Ariznabarra és un club escola de la Reial Societat de Futbol, i el seu club de referència a la ciutat de Vitòria.

## Jugadors notables

* Gaizka Toquero
* Pedro Uralde
* Daniel Vivian

## Referències

* ↑ «Fútbol - CD Ariznabarra (España) : palmarés, resultados e identidad». www.los-deportes.info. [Consulta: 4 agost 2020].
* ↑ «Ariznabarra - Tercera División G 4». www.resultados-futbol.com. [Consulta: 4 agost 2020].

## Enllaços externs

* Web oficial (en castellà)
* Perfil de l'equip a futbolme.com (en castellà)
* Preferent d'Àlaba (en castellà)